CELEX: 62011TN0092
Language: mt
Date: 2011-02-18 00:00:00
Title: Kawża T-92/11: Rikors ippreżentat fit- 18 ta’ Frar 2011 — Andersen vs Il-Kummissjoni

2.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/28
            
         Rikors ippreżentat fit-18 ta’ Frar 2011 — Andersen vs Il-Kummissjoni
   (Kawża T-92/11)
   2011/C 103/48
   Lingwa tal-kawża: l-Ingliż
   
      Partijiet
   
   
      Rikorrent: Jørgen Andersen (Ballerup, id-Danimarka) (rappreżentanti: M. F. Nissen u G. Van de Walle de Ghelcke, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla l-Artikolu 1(2) tad-Deċiżjoni tal-Kummissjoni tal-24 ta’ Frar 2010 fuq għajnuna mill-Istat C 41/08 (NN 35/08) — Kuntratti għal servizzi pubbliċi bejn il-Ministeru għat-Trasport Daniż u Danske Statsbaner (DSB) (ĠU 2011 L 7, p. 1);
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tal-azzjoni, ir-rikorrent jinvoka tliet motivi.
   
               (1)
            
            
               L-ewwel motiv jallega li l-Kummissjoni wettqet żball manifest ta’ liġi meta kkonkludiet li l-Gvern Daniż ma wettaqx żball manifest ta’ evalwazzjoni fir-rigward tal-klassifikazzjoni tar-rotta ta’ Copenhagen-Ystad bħala servizz pubbliku u meta inkludiha fi skema ta’ kuntratti għal servizzi pubbliċi. Ir-rikorrent jikkunsidra li din ir-rotta ġiet operata b’mod effiċjenti minn parteċipanti fis-suq mingħajr sussidji u għalhekk ma għandhiex tiġi inkluża f’kuntratt għal servizzi pubbliċi.
            
         
               (2)
            
            
               It-tieni motiv jallega li l-Kummissjoni wettqet żball manifest ta’ liġi billi ma ordnatx l-irkupru tal-kumpens żejjed inkompatibbli mħallas lil DSB minħabba d-dividendi mħallsa lill-azzjonist tagħha, l-Istat Daniż. Ir-rikorrent iqis li l-ħlas ta’ dividendi lill-Istat minn kumpannija li l-kapital azzjonarju tagħha huwa miżmum mill-Istat ma huwiex mekkaniżmu leġittimu għat-tpaċija ta’ kumpens żejjed inkompatibbli.
            
         
               (3)
            
            
               It-tielet motiv jallega li l-Kummissjoni wettqet żball manifest ta’ liġi billi applikat ir-Regolament Nru 1370/2007 (1) minflok ir-Regolament Nru 1191/69 (2). Ir-rikorrent iqis li, fir-rigward ta’ għajnuna illegali mill-Istat, il-Kummissjoni għandha tapplika l-liġi applikabbli fil-mument meta ngħatat l-għajnuna.
            
         
      (1)  Regolament (KE) Nru 1370/2007 tal-Parlament Ewropew u tal-Kunsill, tat-23 ta’ Ottubru 2007, dwar servizzi pubbliċi tat-trasport tal-passiġġieri bil-ferrovija u bit-triq u li jħassar ir-Regolamenti tal-Kunsill (KEE) Nri 1191/69 u 1107/70 (ĠU L 315, p. 1)
   
      (2)  Ir-Regolament tal-Kunsill (KEE) Nru 1191/69, tas-26 ta’ Ġunju 1969, dwar azzjoni mill-Istati Membri dwar l-obbligi inerenti fil-kunċett ta’ servizz pubbliku fit-trasport bil-ferrovija, bit-triq u bil-passaġġi fuq l-ilma interni (ĠU Edizzjoni Speċjali bil-Malti, Kapitolu 7, Vol. 1, p. 19)